ŠITIE PRIAMYM STEHOM

Priamy steh je steh, ktorý sa používa na priame (rovné) šitie.

**Postup šitia priamym stehom:**

- nastavíme si dĺžku stehu a napnutie nite podľa hrúbky látky,

- pretiahneme obe nite pod pätkou smerom dozadu a ponecháme asi 15 cm voľnej nite za ihlou,

- vložíme látku pod pätku,

- otočíme kolieskom smerom k sebe tak, aby ihla vošla do bodu, kde chceme začať šiť,

- pätku spustíme dolu,

-šitý materiál musí byť na doske stola tak, aby jeho väčšia plocha bola od miesta šitia z ľavej strany ihly,

- spustíme šijací stroj,

- látku vedieme zľahka pomocou oboch rúk, necháme ju posúvať strojom,

- keď sa dostaneme ku koncu materiálu, šijací stroj zastavíme,

- pre spevnenie koncov švu stlačíme tlačidlo pre šitie späť a ušijeme niekoľko stehov späť,

- otočíme kolieskom tak, aby bola ihla v najvyššej pozícii,

- nadvihneme prítlačnú pätku a vytiahneme materiál smerom dozadu,

- niť odstrihneme.



Zadanie úlohy:

1. Na látke 10 x 20 cm si precvič šitie priamym stehom.
2. Vyskúšaj aj tlačidlo na spätný chod.